Dette har du neppe sett på en golfbane før
Idet 35-åringen svingte kølla på hull fem, kom en annen ball trillende på fairwayen. Og utrolig nok: Den klinket vekk Petterssons ball, akkurat da han skulle fullføre svingen. Tilbake sto PGA-stjernen som et eneste stort spørsmålstegn. Han klarte tilsynelatende ikke å le av det som skjedde. - Pettersson pleier å le av det meste, men det kan hende at han fikk et lite sjokk og lurte på hvorfor ingen ropte før ballen kom, sier tidligere golfproff Per Haugsrud til VG.Han kommenterer helgens US Open for Viasat. Haugsrud har aldri sett lignende episode på golfbanen. - Det har hendt at man har stått på greenen på et par fem-hull, og hatt noen bak seg som ikke trodde at de skulle slå helt inn til flagget, men så har ballen fått en bra rull. Men Pettersson har jo allerede startet svingen sin da dette skjedde, humrer Haugsrud. Carl Pettersson er født i Gøteborg, men har bodd store deler av livet i USA og har dobbelt statsborgerskap. Han har vunnet fem PGA-turneringer i karrieren, og er dermed dem mestvinnende svensken sammen med Jesper Parnevik. Han har imidlertid ingen stor turneringen i helgen, og ligger i skrivende stund seks slag over par. Sjekk stillingen i US Open(ekstern lenke) «Synderen» på hull fem, der Pettersson endte opp med en dobbel bogey selv om han fikk slå på nytt, heter Brandon Cric. Han spiller sin første PGA-turnrering, og ligger syv slag over par i øyeblikket.Phil Mickelson ledet US Open etter dag én. Tiger Woods lå lenger ned på resultatlista, etter å ha gått tre slag over par. - Det kladder litt for Woods, han mangler litt flyt. Han hadde for eksempel et kanonslag som rullet forbi flagget og ut i roughen. Om han tar et par birdier på de ni siste hullene i dag, så er han «der» igjen. Selv om han har puttet helt elendig så langt i turneringen, så har han fortatt gode muligheter, spår Per Haugsrud. PS! Viasat Golf sender US Open fra klokken 19 fredag.
Her får svenskamerikanske Carl Pettersson (35) seg en solid overraskelse på ett av hullene under fredagens runde i US Open i golf.